Journalisten bruger Maya Tekeli som eks. på SoMe-censur: Slettet på Instagram: Demokratisk problem

For nogle år siden lavede jeg et meme, og lagde det på Twitter. Et par dagen senere fik jeg en venlig besked fra fotografen, der bad mig fjerne billedet, ellers ville han iværksætte en copyrightsag. Det er ikke et større problem, men det er sjovt, at Journalisten lige pludselig finder at ytringsfrihed på sociale medier er vigtigere end copyright, og de så vælger at støtte Maya Tekeli. Hendes journalistiske virke er ikke-eksisterende, og der er ikke noget principielt på spil. Fra Journalisten – Det Lille Mememageri er blevet slettet på Instagram: Demokratisk problem.

“Mellem jul og nytår skete der noget mærkeligt. Eller måske var det i virkeligheden ikke så mærkeligt. I hvert fald blev Instagram-profilen detlillemememageri24syv slettet. … ‘Det er problematisk, at et sted, hvor en stor del af den offentlige debat foregår, altså sociale medier, bliver modereret af private virksomheder. Det er et sted, hvor man er nødt til at tilpasse sig for ikke at blive censureret, og hvor man må yde selvcensur for at holde sig inden for nogle linjer, der kommer fra en international virksomhed, som tjener penge på en,’ siger hun. Det kan ramme både politikere, der kommunikerer direkte til vælgerne gennem deres egne profiler, traditionelle medier på sociale medier, og influencere, der skaber karrierer udelukkende på sociale medier. ‘Jeg synes, det er rigtig vigtigt at tænke på, at man ikke er herre over sit eget talerør på sociale medier, og der ligger et demokratisk problem i det,’ siger Maya Tekeli.”

(Journalist Maya Tekeli til venstreradikal moddemonstration, 12. oktober 2019)

The URI to TrackBack this entry is: http://www.uriasposten.net/archives/107280/trackback